Diari Oficial de la Generalitat Valenciana


Sumari del DOGV 3982, del 19-04-2001 (2001/3418)

ORDRE de 29 de març de 2001, de la consellera Portaveu del Govern, per la qual es desplega el Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2001/03/29/(1)/dof/vci/html**

### Dades del document

Número de DOGV
:   3982

Data del DOGV
:   19-04-2001

Secció del DOGV
:   I. DISPOSICIONS GENERALS

Número del document
:   2001/3418


Data del document
:   29-03-2001

Organisme emissor
:   Conselleria del Portaveu del Govern

Tipus de document
:   Ordre

Anàlisi jurídica

 Descriptors 

:   * Presidència de la Generalitat
    * Conselleria Portaveu del Govern
    * legislació
    * administració regional
    * reglament intern

ORDRE de 29 de març de 2001, de la consellera Portaveu del Govern, per la qual es desplega el Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern. [2001/A3418]
  
El Decret 65/2000, de 22 de maig, del Govern Valencià, pel qual es determina el nombre i denominació de les conselleries, disposa al seu únic article la creació de la Conselleria del Portaveu del Govern, com un dels departaments integrants de l'administració de la Generalitat Valenciana.
  
Mitjançant el Decret 7/2000, de 22 de maig, del president de la Generalitat Valenciana, s'assignen a la Conselleria del Portaveu del Govern les competències relatives al portaveu del Govern i comunicació.
  
D'acord amb els decrets anteriorment transcrits, el Decret 109/2000, de 18 de juliol, del Govern Valencià, estableix en el títol II l'estructura orgànica de la Conselleria del Portaveu del Govern, i atribueix les competències als òrgans que la integren.
  
La Conselleria del Portaveu del Govern està estructurada en dos centres directius: la Direcció de Premsa del President i la Direcció General de Comunicació. Ambdós òrgans desenvolupen competències exercitades en anteriors estructures de l'administració de la Generalitat Valenciana, i gaudeixen per tant d'una estructura administrativa consolidada que, no obstant això, convé incardinar de forma específica a la Conselleria del Portaveu del Govern.
  
Així mateix, després d'iniciar el funcionament de la nova conselleria, s'ha constatat la necessitat d'incrementar els mitjans personals amb què compta l'Àrea de l'Oficina de Suport Tècnic i Parlamentari per tal de facilitar una major eficàcia en la gestió dels assumptes relatius a l'esmentat òrgan que depèn directament del titular de la Conselleria del Portaveu del Govern.
  
S'han emés els informes previstos en l'article 71 de la Llei 5/1983, de 30 de desembre, de Govern Valencià, en relació amb l'article 14.a del Decret 91/1999, de 30 de juliol, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
Per tot això, de conformitat amb el que estableixen els articles 41 i 71 de la Llei 5/1983, de 30 de desembre, de Govern Valencià.
  
ORDENE
  
TÍTOL I
  
Del gabinet del titular del departament
  
Primer. Del gabinet del titular del departament
  
El titular de la Conselleria del Portaveu del Govern està assistit per un gabinet que s'encarrega de les funcions establides al paràgraf primer de l'article 41 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria Portaveu del Govern.
  
Segon. De l'Àrea de l'Oficina de Suport Tècnic i Parlamentari
  
Dins de l'estructura del gabinet s'incardina l'Àrea de l'Oficina de Suport Tècnic i Parlamentari, a la qual corresponen les funcions establides en el paràgraf segon de l'article 41 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria del Portaveu del Govern.
  
Tercer. Estructura de l'Àrea de l'Oficina de Suport Tècnic i Parlamentari
  
De l'Àrea de l'Oficina de Suport Tècnic i Parlamentari depèn directament el Servei d'Anàlisi i Estudis.
  
Quart. Del Servei d'Anàlisi i Estudis
  
Al Servei d'Anàlisi i Estudis correspon l'acompliment de les funcions següents:
  
a) Elaboració d'estudis, anàlisi i informes tècnics de suport directe a les funcions i competències exercitades pel departament.
  
b) Portar a terme la labor de seguiment dels programes executats per la conselleria.
  
c) Acompliment de les tasques corresponents a la investigació documental.
  
d) Col·laboració amb la Secretaria General de la Presidència en els assumptes relacionats amb la matèria informàtica.
  
TÍTOL II
  
De la Direcció General de Comunicació
  
Cinqué. De la Direcció General de Comunicació
  
Sota la dependència directa del titular de la Conselleria del Portaveu del Govern, la Direcció General de Comunicació és el centre directiu que té atribuïdes les competències establides en l'article 43 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Sisé. Estructura de la Direcció General de Comunicació
  
La Direcció General de Comunicació s'estructura en els serveis següents:
  
- Servei de Publicitat i Gestió
  
- Servei de Comunicació
  
Seté. Del Servei de Publicitat i Gestió
  
Al Servei de Publicitat i Gestió li correspon l'acompliment de les funcions següents:
  
a) Informar sobre les funcions relatives a la tutela administrativa de què s'encarrega el departament en matèria de Radiotelevisió Valenciana (RTVV).
  
b) Elaborar les propostes de convenis o projectes de col·laboració amb altres entitats per a la introducció, desenvolupament, promoció i execució de serveis d'informació i comunicació.
  
c) Elaboració de criteris en matèria de publicitat institucional i anuncis oficials a fi de procurar l'homogeneïtzació de la imatge corporativa.
  
Coordinació, supervisió i autorització prèvia de les campanyes publicitàries i insercions d'anuncis produïts en l'àmbit de la Generalitat Valenciana.
  
Vuité. Del Servei de Comunicació
  
Al Servei de Comunicació correspon l'acompliment de les funcions següents:
  
a) Preparació, investigació i desenvolupament legislatiu de la comunicació social en el marc de les normes bàsiques de l'estat i de la Unió Europea.
  
b) L'assessorament, planificació i gestió del règim jurídic dels mitjans de comunicació social.
  
En particular:
  
- La preparació dels concursos públics per a l'atorgament de les preceptives concessions per a l'explotació dels serveis públics de radiodifusió sonora i televisió, tant analògics com digitals i altres serveis audiovisuals i multimèdia que siguen competència de la Generalitat Valenciana.
  
- Portar a terme, en col·laboració amb la Direcció General de Telecomunicacions i Modernització, la planificació i ordenació de les telecomunicacions en l'àmbit de la Generalitat Valenciana.
  
TÍTOL III
  
De la Direcció de Premsa del President
  
Nové. De la Direcció de Premsa del President
  
La Direcció de Premsa del President depén de forma directa del titular de la Conselleria del Portaveu del Govern, amb rang de direcció general, és el centre directiu que s'encarrega del desenvolupament de les funcions enumerades en l'article 44 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
TÍTOL IV
  
De l'Àrea de l'Oficina del Portaveu
  
Deu. De l'Àrea de l'Oficina del Portaveu
  
Sota la dependència directa del titular de la Conselleria del Portaveu del Govern, l'Àrea de l'Oficina del Portaveu és la unitat administrativa que té atribuïdes les competències establides en l'article 46 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Onze. Estructura de l'Àrea de l'Oficina del Portaveu
  
De l'Àrea de l'Oficina del Portaveu depèn directament el Servei de Relacions Informatives.
  
Dotze. Del Servei de Relacions Informatives
  
Al Servei de Relacions Informatives correspon la labor de programar, dirigir i supervisar aquelles tasques relacionades amb l'acompliment de les funcions descrites en l'article 46 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, que li siguen encomanades pels seus superiors jeràrquics.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen al que estableix aquesta ordre.
  
DISPOSICIÓ FINAL
  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.
  
València, 29 de març de 2001
  
La consellera Portaveu del Govern,


Còpia Permalink ELI